Csót Község Önkormányzati

Képviselő-testülete

Szám: 55-6/2018.

J e g y z ő k ö n y v

Csót Község Önkormányzati Képviselő-testületének


2018. szeptember 20-án tartott nyilvános üléséről


                                                                               Határozat: 73-76/2018.

                                              J e g y z ő k ö n y v

Készült: Csót Község Önkormányzati Képviselő-testületének 2018.

               szeptember 20-án 17.00 órakor tartott nyilvános üléséről.



Az ülés helye: Önkormányzati Hivatal.

Jelen vannak: Kékesi István polgármester, Horváth István, Horváth Ágnes, 

Dr.Lukács László, Szabó Józsefné, Vanyúr László

és Vörösvári Istvánné képviselők (7 fő). 
Tanácskozási joggal jelen van: Takács Imre jegyző

Kékesi István polgármester köszönti a megjelenteket. A jelenléti ív alapján megállapítja, hogy a képviselő-testület tagjai közül 7 fő jelen van, az ülés

határozatképes, azt megnyitja.

Ismerteti az ülés napirendi tervezetét:
1./ Pápai Vízmű gördülő fejlesztési terve.
2./ Bursa Hungarica Felsőoktatási Önkormányzati Pályázat.

A képviselő-testület tagjai a napirendre tett javaslatot  7 igen, 0 nem szavazattal, tartózkodás nélkül elfogadták.

Napirend tárgyalása:

1./ Pápai Vízmű Gördülő Fejlesztési terve.
     Előadó: Kékesi István polgármester.

A polgármester ismerteti és Pápai Víz- és Csatornamű Zrt. gördülő fejlesztési tervét. Kéri a szükséges határozatok meghozatalát.

Az előterjesztéssel kapcsolatban kérdés, hozzászólás nem volt.

Csót Község Önkormányzati Képviselő-testülete 7 igen, 0 nem szavazattal, tartózkodás nélkül az alábbi határozatokat hozta:

73/2018. (IX.20.) határozat:

1. Csót Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2019-2033. időtávra szóló SZ02 számú víziközmű-rendszerre vonatkozó gördülő fejlesztési tervet megtárgyalta.

a) A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.

b) A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.

c) A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosíja.

2. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.

3. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: 2018. szeptember 21.

Felelős: Kékesi István polgármester.

74/2018.(IX.20.) határozat:

4. Csót Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2019-2033. időtávra szóló V11 számú víziközmű-rendszerre vonatkozó gördülő fejlesztési tervet megtárgyalta.

d) A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.

e) A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.

f) A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosíja.

5. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.

6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: 2018. szeptember 20.

Felelős: Kékesi István  polgármester.

75/2018.(IX.20.) határozat:

Csót Község Önkormányzat Képviselőtestülete az önkormányzatok közös tulajdonában lévő V11, SZ02 számú víziközmű-rendszer(ek) 2019-2033. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal  kötött megállapodásban foglaltak szerint a mindenkori éves költségvetésében betervezi, annak felmerülésekor  biztosítja.
2./ Bursa Hungarica Felsőoktatási Önkormányzati Pályázat.

     Előadó: Kékesi István polgármester.
A polgármester javasolja, hogy az önkormányzat a korábbi évekhez hasonlóan ismét csatlakozzon a pályázati felhíváshoz.

Az előterjesztéssel kapcsolatban kérdés, hozzászólás nem volt.

Csót Község Önkormányzati Képviselő-testülete 7 igen szavazattal, ellenszavazat és tartózkodás nélkül az alábbi határozatot hozta:

76/2018. (IX.20.) h a t á r o z a t :

Csót Község Önkormányzatának Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2019. évi fordulójához.

Felkéri a testület a polgármestert, hogy a határozatról a pályázati alapkezelőt értesítse. 

Határidő: 2018. szeptember 30.
Felelős: Kékesi István polgármester.

Kékesi István polgármester a képviselő-testület ülését 17: 30 órakor bezárta.

                                                                 Kmf.

                     Kékesi István                                                  Takács Imre

                     polgármester                                                   jegyző

